ועדת הכלכלה, כנסת 25, פרוטוקול מספר 180, 2023-07-16 00:00

דוד ביטן: אני פותח את הישיבה

דוד ביטן:  הנושא הגברת הבטיחות בקרבת מוסדות חינוך וקידום מיזם 'נשק וסע', בהמשך לישיבה שקיימתי בעמותה

דוד ביטן:  מי רוצה להציג את זה?      

ישראל חסון: אני אתחיל

ישראל חסון:  תודה רבה ליושב ראש על הוועדה החשובה

ישראל חסון:  אני רוצה בקצרה לבוא ולהגיד את המצב והמציאות כרגע

ישראל חסון:  אנחנו מדברים על 3,400, 3,500 בתי ספר יסודיים במדינת ישראל שאנחנו יודעים שבשנת הלימודים הקרובה, ביותר ממחצית מהם, לא יהיה, לא את הפרויקט של 'נשק וסע' ולא יהיה שם הנושא של משמרות הזה"ב

ישראל חסון:       זאת הזעקה שלנו והמחדל, כי יש גופים שאמונים על זה, יכול להיות גם תקציב שמשולם על זה, יכול להיות שזה לא מספיק, בפועל זה לא נעשה ופה זה הזעקה שלנו להגיד מה צריך לעשות בשביל שזה ייעשה

ישראל חסון:  כי להמשיך לתת לילדים לסכן את החיים שלהם בדרך לבית הספר זו קטסטרופה, זו שערורייה שאנחנו לא יכולים להמשיך איתה

ישראל חסון:  פה מוזמנים מי שצריך בשביל לתת את התשובות למה לא עושים את זה, למה זה לא מתקיים

דוד ביטן: תן מידע מה זה הפרויקט הזה

ישראל חסון: יש מצגת שהכנו, שרון תציג אותה

שרון אושמי: כמו שישראל אמר, יזמנו את הדיון הזה כדי להציע תכנית להגביר את הבטיחות בקרבת מוסדות חינוך, מה שאנחנו קוראים לו סקול זון

שרון אושמי:  המטרות שלנו, לשפר את הבטיחות בסביבה של מוסדות חינוך

שרון אושמי:  בתי ספר ומוסדות חינוך הם אזורים שהם רוויי סכנות, הם מצריכים דגש מיוחד בכל ההיבט של דרכי הגעה להולכי רגל, איך מורידים ילדים, איך מעלים נוסעים, איך ילדים מגיעים בהסעות ברכבים פרטיים, כל מיני אלמנטים סביבתיים בתשתיות של מיתון תנועה, של מעברי חציה וכאלה, וגם את כל הסיפור של חינוך בכלל באופן כללי לבטיחות בדרכים של תלמידי בית ספר יסודי ואלה המטרות שאנחנו רוצים לקדם

שרון אושמי:       הרציונל שאנחנו מדברים, כמו שישראל פתח ואמר, יש היום שלוש פעולות מרכזיות, משמרות זה"ב, שזה אותם תלמידי כיתות ו' שמסייעים במעברי חציה לתלמידי בתי ספר, 'נשק וסע' שזה הורדת ילדים על ידי הורים תורנים, והדרך הבטוחה, שזה לימוד נתיב בטוח מהבית לבית הספר של התלמידים

שרון אושמי:  מה שאנחנו באים להציע זה ניהול מרוכז על ידי גוף מקצועי שיש לו את הידע, יש לו את הניסיון, כדי לתת את המענה השלם בשלושת הדברים האלה ועל ידי כך לשפר את רמת הבטיחות באזור בית הספר

שרון אושמי:       מי אנחנו ומתוקף מה באנו? אז יש פה את ישראל שמייצג את פורום פעולה, פורום שהוקם בשנת 99', מאגד עמותות, מאגד ארגונים ומשרדי ממשלה, ואתם יכולים לראות פה בין השאר חלק מההישגים שלו ועמותת עיניים בדרכים, 'נשק וסע', שגם היא הוקמה בשנת 2003

שרון אושמי:  יחיאל, מייסד העמותה, נמצא פה, אנחנו פיתחנו את המיזם של 'נשק וסע' ומיישמים אותו נכון להיום בכ-400 בתי ספר יסודיים בכל הארץ

שרון אושמי:       המצב הקיים היום, שאותן פעולות שהראיתי קודם, משמרות זה"ב, 'נשק וסע' והדרך הבטוחה, מבוצעים בצורה שהיא מבוזרת בין בתי הספר, שהיא בחלקה וולונטרית וגם המקומות שהיא לא וולונטרית אין מספיק כוח אדם ותקנים ויכולת לעמוד בכמות בתי הספר שיש בארץ וככה זה נראה, ולכן אנחנו נתקלים לא מעט במצבי סכנה ואנדרלמוסיה בסביבת בית הספר, בפקקי תנועה, בליקויי בטיחות ואת הצורך בלהתאים את כל הסביבה ואת כל הפעולות המקיפות כדי לשפר ולהתמודד עם הדבר הזה

שרון אושמי:       המצב הרצוי בעינינו הוא איך משפרים את מצב הבטיחות

שרון אושמי:  התחלתי לדבר על זה כבר קודם, גוף ניהול מרכזי שמתכלל את כלל הפעילויות האלה, שאחראי ליישם נוהל ארצי מחייב לאיך מתאימים את התשתיות בסביבת בית הספר ואיך מתחזקים את זה גם לאורך זמן, גם בהיבטים של הדרכות, גם בהיבטים של וידוא שהמיזמים האלה פועלים כמו שצריך, וכמובן גם באכיפה שלו

שרון אושמי:  כך תהיה אחידות ביישום ובמימוש של ההנחיות בכל הארץ וכמובן בפריסה ארצית

שרון אושמי:      יש פה שקף שמראה את העיר חיפה כדוגמה

שרון אושמי:  הלב הזה שאתם רואים בגרף, את המספרים אתם לא מצליחים לקרוא, אבל המגמה די ברורה, הלב מראה את הנקודה בזמן שבה מנהל מטה הבטיחות בחיפה, יואל אילסר, שבאמת לקח את נושא הבטיחות בדרכים, הגדיר אותו כיעד ראשון בחשיבותו, הגדיר מדיניות אחידה, נתן הנחיות לכל בתי הספר ליישם את 'נשק וסע' ואנחנו יכולים לראות איך היישום של המדיניות הזאת

שרון אושמי:  העובדה שבן אדם ב-100% משרה הגדיר את זה בראש סדר העדיפויות וניהל את כל הפעילויות בצורה ריכוזית, איך זה תרם בצורה ברורה למגמת הירידה שאנחנו רואים בגרף, ירידה בכמות נפגעים

שרון אושמי:       זה אופן המימוש שאנחנו באים להציע

שרון אושמי:  כמובן שכל הפעילויות האלה צריכות להיות מפוקחות על ידי משרד החינוך ועל ידי הרשות לבטיחות בדרכים

שרון אושמי:  אנחנו מדברים על הקמת גוף משותף שיעבוד בשיתוף של כלל הגורמים הרלוונטיים, הרלב"ד, אגף זה"ב במשרד החינוך, אגף התנועה במשטרה וכמובן הרשויות המקומיות ובתי הספר

שרון אושמי:       יישום של הנחיות והתאמת תשתיות בסביבת בית הספר

שרון אושמי:  חשוב להבין שכשאנחנו מדברים על הפעילויות האלה הן מצריכות את ההגעה הפיזית לבית הספר, את ההסתכלות והסיור המכין בסביבת בית הספר, את הסימון של הדברים שצריך לתקן, בין אם זה מעברי חציה, בין אם זה צביעת מפרצים, בין אם זה הוספה של אלמנטים למיתון תנועה וכל הדברים האלה מצריכים את ההסתכלות המקצועית הזאת

שרון אושמי:       בהתאמה לזה גיוס והכשרה של צוותי מדריכים שיוכלו לעבוד בפריסה ארצית, שיוכלו לעמוד בכל הביקוש של הכשרה של משמרות זה"ב בתיאום עם בית הספר

שרון אושמי:  אנחנו יודעים היום וגם הנהגת המורים הארצית כתבה את זה בנייר העמדה, שיש להם הרבה בתי ספר שרוצים ליישם משמרות זה"ב והם לא מצליחים לקבל את ההדרכה הרלוונטית

שרון אושמי:       תיאום והדרכה של הורי תלמידים לביצוע תורנות 'נשק וסע' והפעלה של תכנית חינוכית לתלמידי כיתות ג'-ד' ללימוד הנתיב הבטוח מהבית שלהם לבית הספר בליווי ההורים

שרון אושמי:  כמו שציינתי בין השורות, כל הפעילויות האלה הן לא פעילויות חד פעמיות, הן פעילויות שדורשות התעסקות כל הזמן בצורה רציפה ולאורך זמן כדי להפיק באמת את התועלת הנדרשת

שרון אושמי:       שמנו פה כמה דוגמאות רק כדי לסבר את העין

שרון אושמי:  במקומות שאנחנו מצליחים ושמיישמים את הפעילויות בצורה טובה, אז גם אם זה ייעוץ תשתיתי שניתן בהתאמה של התשתיות, גם אם זה הרצאות מקצועיות, נהלים וגם מכתבי תודה, כדי להראות שזה באמת נותן את התפוקה בשטח בסופו של דבר

שרון אושמי:  עד פה המצגת שלנו

שרון אושמי:  תודה רבה, אלא אם מישהו מחבריי להוסיף עוד משהו

דוד ביטן: תודה

דוד ביטן:  חברי הכנסת

בועז טופורובסקי: אני מכיר את מיזם 'נשק וסע' כבר המון המון שנים, וגם את מי שעומד בראשו, יחיאל מונטג

בועז טופורובסקי:  גם בעיר שאני גר בה היה את המיזם הזה, מה שנשאר ממנו נכון לעכשיו זה מפרצי החניה ואין את ההורים שמכניסים אותו

בועז טופורובסקי:       אני חושב שיש תהליך מאוד מאוד בעייתי שקורה בקשר לבטיחות בבתי ספר

בועז טופורובסקי:  בתי ספר חדשים שנפתחים כבר מדברים על 'נשק וסע' ועל משמרות זה"ב, אבל מה שקרה, והיה לנו על זה דיון כאן בוועדת המשנה ביום חמישי וגם היה לנו על זה דיון בוועדה לביטחון לאומי עם המשטרה, חלק מהורדת התקנים של המשטרה במשמרות זה"ב ופחות התקצוב שיש לזה הביא לכך שבהרבה מאוד מקומות שהתחיל 'נשק וסע' נשארו מפרצי החניה ואין מי שינהל את האירוע הזה

בועז טופורובסקי:  כך שאם אין מישהו שזה ממש בדמו בכל בית ספר אז במקרה הטוב נשארו הסממנים הפיזיים, במקרה הרע גם זה כבר אף אחד לא מתייחס לזה, כי זו פשוט עוד חניה, בטח במרכזי ערים שאין חניות

בועז טופורובסקי:       אני חושב שזה מיזם חשוב מאוד

בועז טופורובסקי:  כל מי שיש לו ילדים ואו אוסף אותם מבית ספר או מוריד אותם בבוקר רואה עד כמה כולם ממהרים לעבודה, כולם רוצים לשמור על הילדים, אבל בסופו של דבר רואים עד כמה זה מסוכן

בועז טופורובסקי:  גם בסקר של הרלב"ד, אני קצת איחרתי בכמה דקות, אני לא יודע אם דיברו על זה, מעל 50% מבתי הספר שנסקרו היו עם חריגות בטיחות רציניות, זאת אומרת שעד שלא יטפלו בתשתיות המיזמים האלה, ה'נשק וסע', משמרות הזה"ב, זו הדרך שלנו לשמור על הבטיחות של הילדים שלנו

בועז טופורובסקי:       'נשק וסע' חי אך ורק מתרומות או מתשלומים של שלטון מקומי, לשלטון המקומי באופן טבעי יש הרבה מאוד עלויות והרבה מאוד צרכים, אני חושב שבעלות לא גבוהה אנחנו יכולים ממש להציל חיים של ילדים, בטח בשנה שבה יש עלייה, נכון לעכשיו, בכמות הילדים הנפגעים, ובטח לאור הממצאים של הרלב"ד שגם 'נשק וסע' עזרו להם לבדוק את זה, של המון המון בתי ספר שהסביבה לא בטוחה שם

בועז טופורובסקי:  דרך אגב, דעתי היא שצריך להיות תו תקן, שהרלב"ד צריך לתת אישור בטיחות בדרכים לפתיחת בית ספר, כמו שמכבי אש נותן והדבר הזה כמובן עוד רחוק מקיום

בועז טופורובסקי:      לכן אני בהחלט שמח ומודה לך על הדיון הזה ואני חושב שראוי שהמדינה תעזור ותיזום ותתמרץ את המיזם הזה בכל בית ספר ובית ספר

בועז טופורובסקי:  תודה

משה טור פז: שלום, אדוני יושב הראש, אני מגיע לכאן בדרך כלל בדברים שקשורים בחינוך, וגם הפעם ככה

משה טור פז:  אני רוצה להצטרף לדבריו של חברי בועז טופורובסקי

משה טור פז:  יש פער מאוד גדול בין בתי הספר בישראל בכלל והנה יש לנו עוד נושא שזה דוגמה קלאסית, כלומר בבתי ספר שיש בהם מודעות, שיש ממילא את פרויקט כיתות ה' של זהירות בדרכים ושיש ועד הורים פעיל, אז אנחנו רואים השתתפות מוגברת ודאגה גם לסביבת בית הספר, כולל הפרויקט של 'נשק וסע'

משה טור פז:  בעיקר בחברה הערבית ובחברה החרדית, שאין ועדי הורים, או בכלל או חלשים יותר, אבל גם במקומות נוספים, אז גם הפרויקט הזה קיים פחות

משה טור פז:       מי שדווקא מצטיינים בהקשר הזה זה המועצות האזוריות והסיבה היא שבגלל שיש ברובן הסעות אז העסק של כל הפרידה מהילדים, הכניסה והיציאה מבית הספר הוא באחריות המועצה האזורית ואז יש הרבה יותר קשב לאירוע הזה

משה טור פז:  הייתי מנהל בית ספר כזה במועצה אזורית ואז כמנהל בית הספר אני או הסגן תמיד היינו בנקודה הכניסה והיציאה מבית הספר כי כל מי שמבין יודע שזו נקודה קריטית, גם בטיחותית וגם חינוכית דרך אגב, זה מתערבב

משה טור פז:  לעומת זאת בבתי הספר בעיר, שזה הרוב, ובדגש על אוכלוסיות שאמרתי, אין כמעט את הפרויקט הזה, זה מאוד בולט

בועז טופורובסקי: אצל הערבים אני לא חושב שיש בכלל

משה טור פז: בועז כבר אמר פה את הכיוון לפתרון

משה טור פז:  בסוף לצערנו הרב כסף יענה את הכול ואם היה קול קורא במשרד החינוך שהיה נותן תקצוב מוגבל, לא גדול, לכל בית ספר, יש כמעט 6,000 בתי ספר בישראל, היה נותן תקצוב פר פרויקט, לא תקצוב גדול, הרוב עדיין יהיה פעילות של הורים, זה עדיין התנדבות ברוב, אבל לתמרץ בתקצוב קטן את הפעילות הזו זה יעלה בצורה משמעותית באוכלוסיות שאמרתי

משה טור פז:  ולצערי זה ממש המצב היום, כלומר ככל שבית ספר הוא יותר מודע, יותר חזק, יותר ועד הורים, יש לו את הפרויקט הזה ופרויקטים דומים, כשאין משאירים את זה ליד ה - - -     

בועז טופורובסקי: יש ועדים יותר רווחיים

בועז טופורובסקי:  נוצר מצב שמי שיש לו כסף יש לו 'נשק וסע', יש לו משמרות זה"ב וגם יש לו סביבה בטוחה בבית הספר

משה טור פז: אני חייב לשתף

משה טור פז:  הייתי מנהל בית ספר, אבל נלך עוד אחורה כתלמיד, הגעתי בכיתה ה' לפה לירושלים וגולת הכותרת של כיתה ה' הייתה פרויקט זהירות בדרכים

משה טור פז:  זה היה הכי יוקרתי

משה טור פז:  הייתי לא מזמן בבית הספר שגדלתי בו, זה עדיין ככה

משה טור פז:  עברו 40 שנה, בדיוק 40 שנה, ועדיין זהירות בדרכים זה השיא

משה טור פז:  כאן, בבית ספר דוגמה עוזיאל, זה מעבר לגן סאקר, איפה שאנחנו נמצאים, זהירות בדרכים זה הדבר הכי יוקרתי בבית הספר

בועז טופורובסקי: ועדיין ב-50% מבתי הספר אין

משה טור פז: בדיוק

משה טור פז:  אז מה שקורה לנו זה שוב ההבדלים החברתיים בישראל, הם בולטים גם בפרויקט שהוא מציל חיים כזה ולכן אני קורא כאן לוועדה לעודד את משרד החינוך לשים פה קול קורא על האירוע הזה, לשים על זה קצת כסף, תהיה לזה תשואה מיידית

משה טור פז:  תודה

דוד ביטן: עוד מישהו רוצה?      

יחיאל מונטג: אני

יחיאל מונטג:  יחיאל מונטג, מייסד ומנכ"ל עמותת 'עיניים בדרכים, נשק וסע', נפגשנו אצלך במשרד לפני שבוע-שבועיים

יחיאל מונטג:       שני דברים לגבי מה שנאמר פה

יחיאל מונטג:  חבר הכנסת טופורובסקי דיבר על תקינה, מאוד מאוד נכון, אנחנו פעלנו בכיוון וזאת הייתה יוזמה שלנו, יש היום חוברת הנחיות כיצד לתכנן מיזם תשתיות של 'נשק וסע'

יחיאל מונטג:  זאת המומחיות שלנו, נשמח מאוד לקבל הובלה לאומית בנושא הזה כשהעיקרון הוא מקסימום בטיחות עם מקסימום זרימת תנועה ועם מינימום עלויות

יחיאל מונטג:  יש לנו הוכחות מהשטח של בזבוזי כספים בצורה משוועת כשזה היה יכול להיפתר בצורה הרבה הרבה יותר זולה

יחיאל מונטג:      דבר נוסף, לגבי החברה הערבית

יחיאל מונטג:  יש מיזמים בחברה הערבית ברמה מצוינת, לא הרבה, אבל יש, יש מקום רב מאוד לשיפור, אנחנו על זה, אבל אנחנו נשמח לכל סיוע כדי לקדם את זה

דוד ביטן: בועז, כשאתה אומר תקן למה אתה מתכוון?      

בועז טופורובסקי: כמו שלפני שאתה פותח בית ספר אתה חייב שיבואו אליך מכיבוי אש, יחתמו לך שזה מוגן מפני שריפות

דוד ביטן: בית ספר כל שנה מקבל רישיון

משה טור פז: לא כל בית ספר

משה טור פז:  סליחה, היושב ראש, אבל זה המקצוע שלי

משה טור פז:  בית ספר רשמי, כלומר 70% בבתי הספר בישראל, מקבל רישיון פעם בחיים, הוא לא צריך רישיון כל שנה, רק מוכר שאינו רשמי, שזה אנתרופוסופי, חרדי וערבי בחלקם, רק הם צריכים רישיון כל שנה

משה טור פז:  משמעות הדבר היא שהדבר הזה לא נבדק אלא אם כן יש רשות חזקה, כמו שבועז אמר, שזה במודעות שלה

משה טור פז:  נגיד אני כמנהל מנח"י פה בירושלים כל שנה בדקתי את האירוע הזה ואיפה שלא היה אז ממש כאילו לא נתתי לפתוח שנה אם לא חידשו את מעברי החציה ועשו כל מיני דברים בסביבת בית הספר

בועז טופורובסקי: אדוני היושב ראש, אתה יודע שלבית ספר וכל ההזנה אליו, יודעים מאיזה אזור מגיעים, אפשר בקלות לתת הנחיות איך זה דרך בטוחה לבית הספר ואיך בית הספר הוא יחסית מוגן מפני סכנות בטיחות בדרכים לילדים

בועז טופורובסקי:  זה יכול להיות סט הנחיות והוראות שבאמת 'נשק וסע' פעם הכינו עם משרד החינוך, ויש כזה סט, אבל זה לא מחייב ולא תקן

בועז טופורובסקי:  יהיה סוג כזה, כמו תקן, שהרלב"ד למשל צריך לחתום

בועז טופורובסקי:  אני בכוונה מקשה ומקשיח, כל בית ספר יהיה לפי התקן אחרת לא ייפתח

בועז טופורובסקי:  עכשיו זה הכול בהתנדבות ולא חובה, אז לא חובה, אז מכבי האש דואגים שלא יהיו שריפות והשאר זה לפי רצונם הטוב של המנהלים

אסנת אלגום מזרחי: אנחנו כבר בסוף אוגוסט 2020 כתבנו לבקשת חבר הכנסת טופורובסקי מסמך מאוד מקיף על הנושא של בטיחות בדרכים בקרבת מוסדות חינוך

אסנת אלגום מזרחי:  הסוגיות נשארו אותן סוגיות ובהקשר של הנוהל המחייב יש חוזר מנכ"ל של משרד החינוך שיצא ב-2019, אני חושבת שגם יחיאל הזכיר אותו קודם, אבל שוב נשאלת השאלה עד כמה הוא באמת מחייב

אסנת אלגום מזרחי:  זאת אומרת הנוהל הזה מסדיר את כל הנושא של מעטפת בטיחות בדרכים בקרבת המוסד החינוכי וגם את התשתיות ויש גם בתקנות התעבורה שני סעיפים שמתייחסים בדיוק לנושא של הסדרי תנועה בקרבת בתי ספר, אבל האחריות היא לרוב על מנהלי בתי הספר ועל הרשות המקומית ובסופו של דבר באמת נשאלת השאלה עד כמה האחריות הזאת היא בפועל נאכפת, עד כמה באמת יש מעקב

דוד ביטן: את מדברת על העניינים הטכניים לא על האנשים שצריכים לעשות את העבודה

אסנת אלגום מזרחי: אני מדברת על העניינים של ההסדרים מבחינת התקנות המחייבות

בועז טופורובסקי: זה הכול נע"ת, זה הכול נוסף על תפקידו, שנותן עוד כמה שעות בשכר בקטנה, אבל אין משהו הוליסטי וכולל, זו הבעיה

בועז טופורובסקי:  דרך אגב, בעקבות הסקר הזה על 50% מבתי ספר שלא בטוחים השגתי, כשהייתי יושב ראש הקואליציה, 20 מיליון שקל, בלי מצ'ינג, לבתי ספר במוסדות שהם במעמד סוציואקונומי נמוך, בלי מצ'ינג

בועז טופורובסקי:  הרלב"ד עובד בזה וכבר עשרה מיליון נעשו ועשרה המיליון האחרים עכשיו לפני פתיחת שנת הלימודים

בועז טופורובסקי:  אין אחרת דרך לעשות את זה

בועז טופורובסקי:       ראינו בתי ספר בערים חרדיות שהכניסה לבית הספר היא בלי מדרכה, נכנסים מהכביש, בלי מעבר חציה

בועז טופורובסקי:  זאת אומרת יש נחיל של אנשים בין המכוניות, ילדים עוברים ככה, זה ממש הלם טוטאלי

אסנת אלגום מזרחי: כנ"ל לגבי רשויות ערביות

אסנת אלגום מזרחי:  דוח מבקר המדינה עסק בנושא הזה שאין בכלל תשתיות בקרבת מוסדות חינוך ברשויות מקומיות של יישובים ערביים

אסנת אלגום מזרחי:  הרלב"ד לאחרונה, ב-2021, התחילו לעשות גם סקר בקרב מוסדות חינוך חרדיים ושם נמצאו הרבה יותר ליקויים, כמו שהזכיר חבר הכנסת

דוד ביטן: הבנתי

דוד ביטן:  מי פה מהממשלה?      

מקס אבירם: אני מנהל אגף זה"ב נגישות ואורח חיים בטוח במשרד החינוך ואנחנו עוסקים בסוגיה הזאת

מקס אבירם:  אני רוצה ברשותך, אדוני היושב ראש, אם תיתן לי כמה דקות, להסביר את הסוגיה הזאת

דוד ביטן: קח כמה זמן שאתה רוצה

מקס אבירם: קודם כל אין ספק בכלל שמוסדות חינוך במדינת ישראל הם מחולל תנועה אבסולוטי בבוקר ובצוהריים, במיוחד בבוקר

מקס אבירם:  כולנו כהורים רוצים להגיע לבית הספר עם הילדים והילדות שלנו, אם אפשר עד פנימה לתוך בית הספר, אם היה אפשר

מקס אבירם:  הסיטואציה הזאת יוצרת כאוס כל בוקר וכל צוהריים שצריך להסדיר אותו

מקס אבירם:       צריך לקחת בחשבון, עם כל הכבוד לחבר הכנסת מהחינוך, שאני מכיר אותו, מדובר על סיטואציה שבהגדרות של משרד החינוך המוסד החינוכי באחריותו של המנהל הוא מהגדר ופנימה, כל מה שנמצא מחוץ לגדר הוא לא באחריות מנהל בית ספר, הוא לא באחריות משרד החינוך

מקס אבירם:  אנחנו, אגף זה"ב, לפני שנים רבות הפעלנו את המונח שנקרא מעטפת הבטיחות הפיזית

מקס אבירם:  מעטפת הבטיחות הפיזית באה לנסות להסדיר את הכניסה והיציאה מבית ספר של תלמידים ומשתמשי דרך אחרים דרך אגב, זה לא רק תלמידים, זה גם מורים וזה גם הורים וזה גם עובדים והסעות של חינוך מיוחד שמגיעות לתוך המתחם הזה של הכניסה לבית הספר וכן הלאה, ולהסדיר את הסיפור הזה

מקס אבירם:       לנו יש בבתי ספר למעלה מ-2,500 רכזי זה"ב

מקס אבירם:  רכז זה"ב, התפקיד שלו המרכזי הוא לבנות תכנית לימודים בית ספרית שמתייחסת לכל היבטי הבטיחות בדרכים והבטיחות בתוך בית הספר ומחוצה לה

מקס אבירם:  בתוך הסיפור הזה הוא מונחה על ידינו למפות את דרך ההגעה של התלמידים לבית הספר, חלקם עם ההורים, חלקם ברגל, חלקם עם אופניים, חלקם בהסעות ולהסדיר את כל הסיפור הזה של הכניסה ויציאה מבית הספר

מקס אבירם:      משמרות זה"ב, שהם פרויקט מאוד מאוד חשוב שדנו בו ביום חמישי בוועדה לביטחון לאומי הוא פרויקט שבא לעזור לילדים הקטנים לחצות את המעברים המסוימים לפני בית הספר ולהיכנס בבטחה לבית הספר על ידי התלמידים הגדולים בכיתה ו'

מקס אבירם:  פרויקט מנהיגותי פר-אקסלנס של לחנך ילדים בכיתות הגבוהות של היסודי למנהיגות, לאחריות וכן הלאה וכן הלאה

מקס אבירם:  הפרויקט הזה כל השנים עד היום עובד ופועל על ידי המשטרה

מקס אבירם:  המשטרה מכשירה, המשטרה מציבה את התלמידים האלה כדי לבצע את זה, ויש פערים, אבל אלה פערים שאנחנו עובדים עליהם

מקס אבירם:  אני חושב שהמפגש הזה של תלמיד ושוטר בבית הספר הוא מפגש חיובי וטוב

מקס אבירם:       'נשק וסע', שזה גם חלק מהפרויקט הזה של מעטפת הבטיחות הפיזית, מבוסס כל כולו על התנדבות של הורים ואם לא מצליחים לגייס את ההורים לסיפור הזה יש בעיה

מקס אבירם:  דרך אגב 'נשק וסע' הוצע על ידינו ולדעתי נכנס לתכניות הגפ"ן של משרד החינוך

מקס אבירם:  לי יש תת סל שם של מענים רגשיים ופדגוגיים של אגף זה"ב והיום כל מנהל בית ספר שרוצה להפעיל את 'נשק וסע' יכול לעשות את זה דרך התכנית הזאת בגפ"ן

דוד ביטן: מה קורה עם תקציב?      

מקס אבירם: יש לו תקציב

מקס אבירם:  בדיוק כמו שבגפ"ן הוא רוכש המון המון תכניות על מנת לבנות את תכנית העבודה הבית ספרית השנתית שלו הוא יכול לרכוש גם את זה

משה טור פז: אבל הוא יכול גם לא

משה טור פז:  ובוא נזכיר שלחרדים כרגע אין גפ"ן וגם לכל המוכר שאינו רשמי, כלומר בעצם 30% מהמערכת מראש היא לא בתכנית

בועז טופורובסקי: זה לא חובה

מקס אבירם: אדוני חבר הכנסת, אני יודע שזה לא חובה, אבל צריך לקחת בחשבון כמה עובדות שקיימות או כמה דברים שקיימים במציאות

מקס אבירם:  נכון שיש למעלה מ-5,000 מוסדות חינוך, אבל צריך לקחת בחשבון שלמשל משמרות זה"ב אי אפשר להפעיל בכל בית ספר, צריכים להיות תנאי בטיחות מאוד מאוד מסוימים שרשות מקומית עירונית קובעת על מנת למצב תלמידים שיפעלו במשמרות זה"ב

מקס אבירם:  אם יש מעברים ליד בית ספר שהם לא בטוחים מבחינת בטיחות בדרכים לא יעמידו שם תלמידים ואז במציאות כל שנה אנחנו מקבלים היקפים של כ-2,500 כיתות שפועלות בנושא של משמרות זה"ב מתוך 5,000

דוד ביטן: ב'נשק וסע' אין שום בעיה לעצור את האוטו ושמישהו ייקח את הילד

מקס אבירם: ברור, אבל צריך לגייס את ההורים

דוד ביטן: אתה אומר שמנהל בית הספר הוא זה שיכול למשוך את התקציב לעניין הזה?      

מקס אבירם: כן, הוא יכול לרכוש היום בגפ"ן את הפעילות של 'נשק וסע', אבל הוא צריך לעשות עוד פעולה אחת מאוד מאוד חשובה, זה לשכנע את ההורים להתנדב

מקס אבירם:  לי יש תאומות, בזמנו הייתה שנה מסוימת פה בירושלים שאני פעמיים באתי והתייצבתי שם בשבע וחצי לעשות את זה

דוד ביטן: כשהוא מחליט לקחת מה התקציב שעומד לרשותו?      

מקס אבירם: העלות שעולה פעילות כזאת לבית ספר, מנהל בית הספר יכול למשוך אותה מהתקציב שלו בגפ"ן

דוד ביטן: על חשבון פרויקטים אחרים

דוד ביטן:  כמה כסף זה פלוס מינוס?      

שרון אושמי: לפני כמה זה עולה אני רוצה להגיב לשתי נקודות

שרון אושמי:  אחת, אני חושבת שבטיחות לא צריכה להיות שיקול דעת של מנהל בית ספר

שרון אושמי:  עם כל הכבוד, בטיחות צריכה להיות הדבר הבסיסי שהוא הכרחי בכל בתי הספר, בדיוק כמו שחבר הכנסת פה אמר

שרון אושמי:  אין סיבה שתלמיד בבית ספר שיש לו סל תקציבי גדול יותר יקבל מענה בטיחותי שתלמיד שהמנהל שלו אולי לא מבין בזה וחושב משהו אחר, או שהחליט לא לתעדף את זה בסל הגפ"ן שלו לא יקבל את המענה

מקס אבירם: אבל אתם מציגים כאן תמונה שהיא חסרה

מקס אבירם:  אתם צריכים לזכור שמעבר ל'נשק וסע' ומעבר למשמרות זה"ב ומעבר לבטיחות הנדרשת בכניסה וביציאה של תלמידים לבית ספר יש המון פעולות שאנחנו עושים בתוך בית ספר

מקס אבירם:  אנחנו מלמדים בטיחות בדרכים, מלמדים חצייה נכונה, מלמדים התמודדות והתנהלות עצמאית של תלמידים במרחב העירוני שהם חיים בו בתכנית 'עצמאים בשטח'

מקס אבירם:  אנחנו מעמידים לרשות בית הספר רכזי זה"ב שמפעילים תכנית אקס-קוליקולרית במהלך של שנה שלמה

שרון אושמי: וזה מבורך ומעולה, אבל הנתונים מצביעים שיש עדיין המון פערים

מקס אבירם: ועוד דבר שחשוב לומר אותו כאן, אדוני היושב ראש, חשוב מאוד לומר שאם למשל תיאורטית היינו לוקחים את משמרות הזה"ב ורוצים להעביר את כל ההדרכה וההכשרה של התלמידים לקראת הפעילות שהם עושים לגוף אזרחי זה צריך להיות במכרז

מקס אבירם:  זה לא יכול להיות שפתאום עומד פה, עם כל הכבוד לפורום פעולה, שאנחנו חברים בו וכל החבר'ה פה הם חברים שלי, עם כל הכבוד אם מחליטים החלטה כזאת להוציא מידי המשטרה את ההדרכה וההכשרה ולהעביר לגוף אזרחי

דוד ביטן: לא, עושים קול קורא, לא חייבים מכרז

מקס אבירם: קול קורא או מכרז, לא חשוב

שרון אושמי: אני רוצה עוד נקודה לגבי 'נשק וסע'

שרון אושמי:  נכון שהתפעול השוטף של 'נשק וסע' מבוסס על הורים תורנים וגם אני, אמא לשני בנים בבית ספר יסודי, ולא רק אמא לשני בנים שעושה תורנות 'נשק וסע', גם אחראית על הכיתות של הבנים שלי לשבץ הורים תורנים ואני מצליחה, למה? כי כשהורים מבינים את החשיבות והורים מקבלים את ההדרכה, וילדים מקבלים את ההדרכה, זה גם בא דרך הילדים להורים, אז הורים מצליחים להתייצב

שרון אושמי:  נכון, לא ב-100%, אבל מצליחים להתייצב

שרון אושמי:  מה שאני באה להגיד, ש'נשק וסע' לא מסתכם בלצבוע את המפרצים ולשבץ הורים תורנים, ולכן אי אפשר להגיד שהמיזם כולו זה רק הורים תורנים

מקס אבירם: במה הוא מסתכם, 'נשק וסע', חוץ מזה?      

שרון אושמי: קודם כל יש פה את המומחה של זה

יחיאל מונטג: אנחנו עובדים לפי מתווה מסודר, שזה כולל הגעה למקום וסקר תשתיות מקצועי, שאין אותו בשום מקום אחר

יחיאל מונטג:  תשתיתית, שוב, על בסיס מקסימום בטיחות, זרימת תנועה ומינימום עלויות

יחיאל מונטג:  זה אחת

יחיאל מונטג:  ההורים והתלמידים מקבלים הדרכות צפופות, שיטות עבודה איך לעבוד, אנחנו משיקים וממשיכים ללוות

יחיאל מונטג:  בית ספר שלא מלווה קורס בסופו של דבר, זה עובדות בשטח

מקס אבירם: יחיאל, עם כל הכבוד, גם זה, גם הסיפור של מה שאתה כרגע מציג, יבואו עוד גופים אחרים שיודעים לעשות מיפוי כזה, יגידו למה לא אני?      

יחיאל מונטג: תעשה קול קורא, אף אחד לא יודע לעשות את זה

שרון אושמי: תעשה קול קורא, אנחנו באים לוודא שהפעילויות האלה יקרו בצורה טובה

יחיאל מונטג: המיזם הזה הוא פיתוח שלנו, גם בצד המקצועי

מקס אבירם: גם אם הוא פיתוח שלכם, אבל צריך לתת הזדמנות ל - - -     

דוד ביטן: דברי עם האוצר, אחרי שהאוצר - - -      

בועז טופורובסקי: ביום חמישי הקודם היה להם יום עיון ובוועדה הקודמת שלי היה להם משהו דחוף, אז לפני שהגיע תורם הם יצאו, הבטיחות בדרכים לא חשובה, והרלב"ד מפחדים להגיד שאין להם - - -     

דוד ביטן: אני עוד לא הבנתי דבר אחד, בית ספר שרוצה לעשות 'נשק וסע' מה התקציב שהוא צריך?      

שרון אושמי: היום זה התנדבותי

דוד ביטן: לא, אבל הוא לא צריך משהו לארגון?      

שרון אושמי: הרשות צריכה להתאים את הסביבה כפי ההמלצות של יחיאל

דוד ביטן: זאת אומרת ב'נשק וסע' זה רק הרשות?      

שרון אושמי: כסף? היום כן

דוד ביטן: והרשות לא עושה את זה מאיזה סיבות?      

יחיאל מונטג: שוב, מידת ההבנה, אחוזי המשרה של מנהל בטיחות, לפעמים יש כאלה, כמו בראש העין למשל, יש מודעות ויש ביצוע

יחיאל מונטג:  בחיפה, דוגמה מצוינת, יש מודעות ויש ביצוע

דוד ביטן: אבל אתם לא עונים לי לשאלה

דוד ביטן:  אתם אנשי חינוך, אוהבים תיאוריות, אני שואל שאלה פשוטה, בית ספר שרוצה לעשות 'נשק וסע' צריך איזה שהוא תקציב ממשרד החינוך או רק התאמה של הכניסות והיציאות מהרשות המקומית?      

יחיאל מונטג: היום פונים אליי, אני מגיע, אני לא גובה כסף, אני מכין סקר תשתיות מקצועי, שולח אותו לרשות, הרשות מבצעת, כשממוצע העלות זה 3,000 שקל

דוד ביטן: זה העמותה עושה, ולגבי משמרות הבטיחות, מה התקציב שצריכים לכל בית ספר?      

מקס אבירם: ההפעלה של כל פרויקט משמרות הזה"ב במהלך הרבה שנים היה סדר גודל של חמישה מיליון בערך

דוד ביטן: בכל הארץ?      

מקס אבירם: כן, כשחמישה המיליון האלה מועברים בשנים האחרונות למשטרה והמשטרה צריכה לבצע את ההדרכה

דוד ביטן: זה לא הרבה כסף

בועז טופורובסקי: לא רק זה, אתה יודע מה המשטרה עשתה עם הכסף הזה? היא חתכה בחצי את התקנים ואמרה שיש מש"קים ברשויות המקומיות

בועז טופורובסקי:  מה בתכלס קרה? חצי מהכסף היא לוקחת לתקציב השוטף שלה, ולמש"קים יש הרבה משימות, פחות אומרים להם שיילכו לבית ספר לעשות משמרות זה"ב

מקס אבירם: אני מסכים עם דבר אחד, אדוני היושב ראש, שצריך לעשות וכמה שיותר מהר זה ייטב לכולנו, זה שאו הרלב"ד או גוף אחר אוטוריטרי במדינת ישראל יוציא כאן איזה שהוא תקן של איך בעצם צריכה להיראות הכניסה לבית ספר וההיבטים התשתיתיים והאחרים כדי ליצור בטיחות כמה שיותר מקסימליסטית

מקס אבירם:  דרך אגב, בנתונים סטטיסטיים של היפגעויות, בסביבת בית הספר אין תיעוד של היפגעויות, צריך לדעת את זה

בועז טופורובסקי: מקס גם נחמד עכשיו, מקס רודף כל הזמן אחרי כולם, גם במשרד החינוך, גם במשטרה, הבטיחות בדרכים תקועה לכולם כמו קוץ בזה, כי לאף אחד זה לא בשיא העניין שלו וכולם רודפים אחרי כולם, 'נשק וסע', הרלב"ד, מקס

דוד ביטן: המשטרה, היא מקבלת גם עכשיו את החמישה מיליון האלה?      

מקס אבירם: כן

מקס אבירם:  אני חושב

משה טור פז: כמו בכל תחום חינוכי, ובצדק הערת על זה, אדוני היושב ראש, הרוב פה זה לא כסף, הכסף פה זה החלק הנדרש כדי ליישר איזה שהוא קו

משה טור פז:  בסוף אי אפשר לקחת את זה שכשההורים מעורבים, וההורים הם הכי אכפת להם מהילדים שלהם, אפילו יותר מהמורים, הם נותנים את רוב הדלתא של הזמן ששווה הכי הרבה כסף

משה טור פז:       לזה צריכים להוסיף שלושה נדבכים כלכליים, הראשון זה הרשות המקומית, ושוב בולט הפער בין רשויות עם כסף ועם מודעות לבין אלה שחסר להם אחד מהם או שניהם, ששם יש המון כסף

משה טור פז:  שוב אני אומר, אני הייתי שופך כל שנה עשרות מיליונים, אמנם בעיר כמו ירושלים, על מנת שתהיה בטיחות בדרכים

משה טור פז:  זה אחת

משה טור פז:  שתיים, יש כסף קטן שאפשר לשים בבית ספר שמייצר אימפקט גדול

משה טור פז:  כמו שאמרת, אם יש רכז זהירות בדרכים, נותנים לו כמה שקלים, זה מייצר מעטפת שלמה של פעילות שבלי זה היא לא קיימת

משה טור פז:  הדבר השלישי זה התשומות, המשטרה והארגונים הממשלתיים

יעקב מזרחי: אני מנהל חטיבת המבצעים ברלב"ד

דוד ביטן: הגענו אליך, זה נראה לי הבן אדם הכי חשוב בעניין הזה

יעקב מזרחי: נתחיל לגבי הנושא של הנחיות

יעקב מזרחי:  ב-2019 הייתה ועדה במשרד התחבורה שעסקה בכל הנושא הזה של הסדרי תנועה בקרבת מוסדות חינוך

יעקב מזרחי:  יחיאל היה חבר בוועדה, אני חושב שהיה לו גם חלק בהקמה של הוועדה הזו, יצאה חוברת מסודרת, הנחיות לתכנון הסדרי תנועה בקרבת מוסדות חינוך, שזה מה שאמור להיות סביב מוסדות חינוך, והחומר קיים, ההנחיות קיימות

יעקב מזרחי:  גם המקור שצריך להגדיר אותם, שזה משרד התחבורה, וחלק מהאנשים פה היו חברים שם

יעקב מזרחי:  זה דבר אחד

יעקב מזרחי:       דבר שני, אני קודם כל מחזק את ידי העמותה, אני מכיר את העמותה ועובד מולה הרבה שנים

יעקב מזרחי:  בעבר היא כן הייתה גובה סכום על הפעילות, ייאמר לזכותו של יחיאל שהוא ארגן מימון מגופים אחרים והיום הוא לא גובה על הפעילות עצמה, אבל מה שהוא תנאי לפעילות זה ההורים

יעקב מזרחי:  כדי לקיים את הפעילות הזו ההסדרה של התשתית סביב המוסד החינוכי הוא משהו שהרשות המקומית יודעת להתמודד איתו, העניין הוא שבוקר בוקר צריכים להתייצב שניים-שלושה או יותר הורים וצריכים לעשות את הפעולה עצמה

דוד ביטן: טוב, זה עניין של הוועד ושל מנהל בית הספר

יעקב מזרחי: אוקיי, אז אני חושב שמה שהיום מעכב את ההתרחבות של הפעילות הזאת זה הנכונות של ההורים להתגייס לדבר הזה

יעקב מזרחי:  זה קיים ב-500-400 בתי ספר, אולי קצת יותר, חוץ מה-400 שהוזכר פה שהעמותה מקיימת, יש גם בתי ספר שהתארגנו באופן עצמאי, או שהיו בעבר עם העמותה והמשיכו באופן עצמאי והם פועלים בעניין הזה

דוד ביטן: ראש העיר, בבקשה

שלום בן משה: מכיוון שהיה לי חלק בהקמה של הרלב"ד כשהייתי במשרד התחבורה, הרלב"ד הוא הגורם המקצועי ובאמת הוא צריך להיות אחראי על ההכנה של החומר הזה ועל מה זה נקרא סביבת בטיחות בתוך בית הספר

שלום בן משה:  המשרד הראשי זה משרד התחבורה, המשרד שאחראי על התלמידים זה משרד החינוך, לכן העניין הזה של 'נשק וסע' נפל בין הכיסאות

שלום בן משה:  הכסף הגדול, אדוני היושב ראש, זה התשתיות

שלום בן משה:  זה הרבה כסף

שלום בן משה:  להכין במפר על כביש שתלמידים נוסעים בו ויורדים בו, צריך לפחות שניים או שלושה לפני מעברי חציה ואחר כך לצבוע ולחדש את הצביעה ולסדר את המעברים במקום שתהיה בו נגישות זה חלק גדול של הכסף

שלום בן משה:       החלק הקטן של הכסף זה להבטיח שההורים יבואו לפעילות הזו

שלום בן משה:  כדי שהם יבואו לבית הספר הזה צריך לחייב את בית הספר

שלום בן משה:  משרד החינוך צריך להגיד למנהל בית הספר: אדוני, אתה חייב את הפעילות הזאת

שלום בן משה:  זה לא אם אתה יכול, אתה חייב, אתה חייב לדאוג לשלום הילדים שלך, לא רק כשהם נכנסים בשער, אלא גם בסביבה הקרובה

שלום בן משה:  אגב, זה יצא מהגפ"ן כי זה חובה, לכן זה חובה לחייב את בתי הספר

שלום בן משה:      כלומר יש פה פעולה משולבת, של משרד החינוך, של הרלב"ד, יש פה עמותה שעושה את זה בצורה מצוינת המון שנים, בלי כסף, על חשבון אנשיה

שלום בן משה:  צריך למצוא דרך איך אפשר לתת לה שתפעל

שלום בן משה:  יש לה מטרייה מעל, זה נכון, היא לא פועלת בחלל, יש לה ממשלה, יש לה רלב"ד, אבל היא צריכה שיהיה לה תקציב צבוע שהיא יכולה לפעול

שלום בן משה:  נכון אמרת שאם ועדת הכלכלה תחליט לעשות מעשה ותגיד שצריך כך וכך אחרי שתתייעץ עם הרלב"ד ועם משרד החינוך כמה כסף צריך כדי להפעיל את זה צריך לעשות קול קורא או משהו כזה

שלום בן משה:  אי אפשר לתת להם, עם כל ההערכה שלהם

דוד ביטן: כספים ייחודיים למשל אתה יכול להעביר אם יש להם תקציב שהם מקבלים בלי קשר, גם בלי זה

שלום בן משה: אם הם יוגדרו כייחודיים, אין אחרים כמוהם, ספק יחיד, אז אין בעיה, אפשר להעביר להם כסף

דוד ביטן: יש מקרים כאלה

שלום בן משה: יש בתי ספר יסודיים במספרים גדולים מאוד

יחיאל מונטג: יעקב, אני לא יכול לממן את המיזם הזה מכיסי, זה לא ייתכן

שרון אושמי: וגם לא לתת מענה בפריסה כלל ארצית

דוד ביטן: האגודה למלחמה בסמים או משהו כזה, היא מקבלת תקציב בלי מכרז ובלי קול קורא ובלי בטיח, אין שום בעיה עם זה

שלום בן משה: במשרד החינוך יש רכז בטיחות בכסף בכל בית ספר?      

מקס אבירם: כן

שלום בן משה: מורה?     

מקס אבירם: הוא מקבל 7% גמול על שכרו

מקס אבירם:  מורה, כמובן

שלום בן משה: אז התפקיד שלו לגייס את ההורים ואת ועד ההורים של בית הספר לעזור למנהל

מקס אבירם: אדוני ראש העיר, חייבת להיות איזה שהיא הנחיה להפוך את זה חובה

מקס אבירם:  צריך להבין שתחום הבטיחות בדרכים במדינת ישראל, גם במשרד שלי, הוא לא בסדר עדיפות

שלום בן משה: אני מסכים איתך לגמרי

מקס אבירם: אז אתה רוצה שאני אבוא ואכריח הורים לעשות את זה?      

שלום בן משה: לא יודע מי צריך לעשות את זה, אבל לגבי המשטרה, שאלת, המשטרה קיבלה את התקציב הזה של משמרות הזה"ב

שלום בן משה:  בעבר זה היה במשרד התחבורה, משרד התחבורה העביר את הכסף למשרד החינוך ומשרד החינוך העביר אליהם

דוד ביטן: למה? משרד התחבורה התייאש מזה?      

שלום בן משה: הוא העביר למשרד החינוך, משרד החינוך העביר למשטרה

שלום בן משה:  מה עושים במשטרה? אתה מכיר, אדוני היושב ראש, מה קורה במשטרה

דוד ביטן: הם בולעים את התקציב מה שנקרא

שלום בן משה: לא רק זה, הם נותנים את זה לאנשים שהם פעילים בקהילה, שוטר בקהילה שזה תפקידו, זה קהילה, אבל השוטר הזה בבוקר מזעיקים אותו להפגנה שם או לפעילות כאן

בועז טופורובסקי: אדוני היושב ראש, אם נעשה חקיקה אתה תראה איך כולם יתחילו להתעורר ולהבין שזה חשוב

בועז טופורובסקי:  נתחיל להכין הצעת חוק, נתחיל להבין שזה - - -     

דוד ביטן: אבל אתה מבין שהראשונים שיקפצו זה ראשי הערים כי רוב הכסף צריך לבוא מהם

בועז טופורובסקי: אבל אפשר איכשהו לטפל בזה בחקיקה, אני מניח

דוד ביטן: כי הם צריכים להכין את המסגרת מסביב

שלום בן משה: בדיוק, אתה תפיל את זה על הרשויות מחדש

אופיר דנינו: אני רוצה להגיד כמה מילים

אופיר דנינו:  אני אופיר מעיריית נתניה, אני בשטח עושה את העבודה, אני מנהל את המטה לבטיחות בדרכים

אופיר דנינו:  גדלתי באור עקיבא, אני מכיר את ההתנהלות של אזורים קטנים, אני מכיר פה את כל האנשים שיושבים, למשרד החינוך אין זמן לדברים האלה, לרלב"ד אין תקציבים לדברים האלה

אופיר דנינו:  אנחנו מגיעים לשטח ואנשים שמתקשרים ואומרים: תגיע לפה, הוא מגיע, והוא עושה את זה כבר שנים בלי כסף

אופיר דנינו:  אם הוא צריך כסף אנחנו מנסים לעזור לו, אבל בגדול הבן אדם מגיע כל פעם שמתקשרים אליו

אופיר דנינו:  וחייבים להגיד את זה

אופיר דנינו:  אם להוציא את זה לספק יחד, אם לתת את זה למישהו אחר, הבן אדם עושה את העבודה

אופיר דנינו:       שני דברים רציתי להגיד

אופיר דנינו:  האחד זה 'נשק וסע' ושתיים זה משמרות הזה"ב, בשני המקומות האלה, היושב שראש, זה הבעיה שלנו, אנחנו נמצאים בבעיה

אופיר דנינו:  למשטרה אין כוח אדם, במשטרה שמים רכזים וב'נשק וסע' אין גוף שאתה מתקשר אליו והוא מגיע, רק יחיאל

אופיר דנינו:  אתה מתקשר הוא מגיע ואנחנו מדברים על 260,000 תושבים, אנחנו מדברים על בתי ספר חרדיים, אנחנו מדברים על בתי ספר שאין להם תקציבים וצריך לפתור את זה פעם אחת ולתמיד, אי אפשר כל פעם להפיל את התיק על מישהו כזה או אחר

אופיר דנינו:  אנחנו מנסים להגיע לתוצאות כבר הרבה זמן בנושא הזה ואתה יכול לשים לזה סוף

אופיר דנינו:  תודה

דוד ביטן: אפשר לדעת כמה נפגעים יש מקרבת בתי הספר?      

דוד בן נון: כ-6,000 בחמש השנים האחרונות

דוד ביטן: מה, ילדים?      

דוד בן נון: זו הערכה של ארגון 'בטרם'

דוד ביטן: 6,000 ילדים שנפגעו?      

דוד בן נון: כן

דוד ביטן: מה דרגת החומרה של הפגיעות האלה?      

דוד בן נון: זה לא פורסם אז אני לא יכול לתת נתון כזה, אבל אני רוצה להשלים משהו לגבי - - -     

דוד ביטן: אתה יודע משהו על זה, הרלב"ד?      

ישראל חסון: אנחנו יודעים שרמת ההיפגעות סביב בתי הספר היא נמוכה מאוד, אין היפגעות גבוהה סביב בתי הספר ואנחנו כן מבינים שיש סיכון וחלק מההתמודדות עם הסיכון זה הדאגה לדברים האלה מסביב

דוד ביטן: מי אמר לך את המספר הזה, 6,000?      

דוד בן נון: ארגון 'בטרם' פרסם את הנתונים האלה

אופיר דנינו: רוב התאונות שקורות אצלנו זה על מעברי חציה

אופיר דנינו:  יש מגמה בקרב הילדים, היפגעות, זה ידוע בקרב כולם שילדים באוכלוסייה או המבוגרים הם הנפגעים הקשים ביותר

שלום בן משה: המבוגרים והילדים

אופיר דנינו: הנתונים בקרבת בתי ספר מקבלים הכפלה כי רוב הילדים יוצאים היום מבתי ספר והנהגים, כולם רוצים לאסוף את הילדים בקרבת בתי ספר, הפגיעות הן לא תמיד קטלניות, הן לא תמיד הרוגים, אבל פציעות תמיד קורות ליד בתי ספר בגלל שיש ריצה לאזור של הכביש והאזור של בתי הספר זה אזור שצריך להיות סטרילי

דוד ביטן: בועז, לך יש נתונים על זה?      

בועז טופורובסקי: לא, לרלב"ד אמור להיות נתונים

דוד ביטן: אתה אומר באופן כללי, אין לך נתונים מדויקים?      

אסנת אלגום מזרחי: אני יכולה לדייק בעניין הזה

אסנת אלגום מזרחי:  הרלב"ד קודם כל אוסף נתונים בכלל על היפגעות, גם היפגעות וגם תמותה של ילדים בכל שנה מתאונות דרכים באופן כללי וארגון 'בטרם' זה נכון שהוא עוסק בכלל בהיפגעות ילדים, מסיבות שונות, גם כוויות וטביעות, אבל מקום ראשון קודם כל בהיפגעות, באמת הסיבה הראשונה היא תאונות דרכים

אסנת אלגום מזרחי:       למיטב ידיעתי, הרלב"ד יתקנו אותי, אין סקר שבודק לפי מיפוי גיאוגרפי בכל בתי הספר את ההיפגעות, יש כן סקר שנעשה על ידי משרד התחבורה של ילדים בשעות מסוימות בתוך תחומי הרשות העירונית בחודשים של הלימודים, שעות הבוקר, שעות הצהריים, עם טווח הגילים של הילדים שמגיעים לבתי הספר ויוצאים מבתי הספר ושם באמת ראו את הנתונים של ההיפגעות

אסנת אלגום מזרחי:  אבל לא עשו עדיין מיפוי גיאוגרפי שהוא ממש לפי מוסדות חינוך בתוך תחום הרשות המקומית

אסנת אלגום מזרחי:  כמובן שילדים, יחד עם בני 65 פלוס, הם נמנים על קבוצות הסיכון המרכזיות בהיפגעות, כהולכי רגל וגם כנוסעים ברכב פרטי

דוד ביטן: אבל ליד בתי הספר בשעות שאנחנו מדברים זה לא רק ילדים

אסנת אלגום מזרחי: ליד בתי הספר דרוש מחקר, בשעות הבוקר ושעות הצהריים בחזרה מבית הספר

אסנת אלגום מזרחי:  אלה הנתונים שידועים לי

יעקב מזרחי: אני יכול לתת נתון שבשנת 2022 נהרגו 56 ילדים מגיל אפס עד 19, 23 מהם היו הולכי רגל

דוד ביטן: ליד בתי הספר?     

יעקב מזרחי: לא ליד בתי הספר, באופן כללי

יעקב מזרחי:  אני זוכר תאונה של ילד שנהרג על מעבר חציה ליד בית ספר, זה היה לפני יותר מחמש שנים בקרית שמונה

יעקב מזרחי:  לשמחתנו זה לא משהו שהוא שכיח

אופיר דנינו: פציעות כל הזמן קורות אצלנו

אופיר דנינו:  זה לא קשור להרוגים, אבל פציעות תמיד קורות

דוד ביטן: אבל פגיעות אחרות, לא רק –      

יעקב מזרחי: והפגיעות האחרות הן פגיעות קלות

יעקב מזרחי:  שוב, זה לא אומר שלא צריך לטפל בנושא, הנושא צריך להיות מטופל

דוד ביטן: אני אגיד לכם דבר אחד, זה לא אומר שאם יהיו משמרות בטיחות ו'נשק וסע' לא יהיו נפגעים, תמיד יהיו נפגעים, אנחנו יודעים את זה, אבל זה נושא שאפשר לטפל בו, זה גם לא עלות תקציבית גדולה, באמת

דוד ביטן:  אני לא מבין את משרדי הממשלה פה, האוצר לא פה, אפשר לטפל בזה אחר כך, אין פה עלות גבוהה

דוד ביטן:  אפשר להראות נחישות בעניין הזה

דוד ביטן:  אני מקבל את מה שאמר נציג משרד החינוך, זה לא הדבר הכי חשוב למשרד החינוך, אבל - - -     

אופיר דנינו: יש קונצנזוס עם כולם, רק צריך לקבל החלטה

דוד ביטן: אלה שנפגעים זה הדבר הכי חשוב להם, תאמינו לי, להם ולמשפחות שלהם

שלום בן משה: אבל אין ספק שהפעילות שנעשית היא פעילות מניעה והיא מונעת תאונות, זה ברור לחלוטין, אין ויכוח על זה, אם יש במפרים ויש סימונים של מהירויות ויש הורים שמדריכים ויש סימון

ישראל חסון: אני רק אשלים את הדברים שלי

ישראל חסון:  בשנתיים האחרונות, בעזרתו של חבר הכנסת טופורובסקי, השקענו לא מעט ברשויות המקומיות בטיפול בסביבת מוסדות חינוך, עשינו את זה יחד עם משרד החינוך, יחד עם השלטון המקומי, הרשויות המקומיות קיבלו תקציבים כדי לקבל בליקויים שעלו ב - - -     

דוד ביטן: קיבלו תקציבים ממי?     

ישראל חסון: מאיתנו

בועז טופורובסקי: 20 מיליון שקל כסף קואליציוני שאני שמתי

דוד ביטן: לא, אבל זה לא כסף - - -     

בועז טופורובסקי: אני יודע, זה כלום, זה היה –      

דוד ביטן: אתם יודעים, הרשויות המקומיות הזניחו את הנושא של נכים ואז תוקן החוק ויצר אחריות פלילית לכל מי שלא עושה את מה שהוא צריך, מאז יש תכניות והרשויות עובדות קשה מאוד

דוד ביטן:  יכול להיות שזה מה שאנחנו צריכים לעשות, לפעמים אין ברירה

דוד ביטן:  נכון, אני לא בעד להחיל על ראשי רשויות, מהנדסים וכו', אחריות פלילית בעניין הזה, אבל הם צריכים להוכיח איזה שהוא רצון לטפל בבעיות האלה

בועז טופורובסקי: התאמצות, כן

דוד ביטן: אני חושב קודם כל שאין צורך שנפנה לעמותה ונקבל מהם בכל עיר ועיר, זה צריך להיות סקר ארצי שאתם צריכים לעשות בכל מקום ומקום ליד בית ספר בכל הארץ, מה צריך לעשות כדי לטפל בזה, שיהיה סקר ארצי

דוד ביטן:  אני לא יודע כמה העלות שלו, אבל זה דבר שאתם צריכים לעשות אותו

דוד ביטן:  ואז כל ראש עיר, בבתי הספר הקיימים, עזבו חדשים, בקיימים הוא יידע מה הוא צריך לעשות ומה העלויות שלו לצורך העניין הזה

בועז טופורובסקי: והוא יודע שאם הוא לא עושה שהוא לא יוכל להגיד לא ידעתי

דוד ביטן: לא, לא רק זה, ואז אפשר להתקדם הלאה

דוד ביטן:  הרי יש לראשי הרשויות תקציבים של היטלי השבחה ודברים מהסוג הזה, שעם זה הם יכולים חלק מהתקציב להעביר

יעקב מזרחי: אדוני היושב ראש, אנחנו עשינו מפקד כזה ב-21' ולאור תוצאות המפקד חבר הכנסת טופורובסקי נתן לנו את ה-20 מיליון שקל

דוד ביטן: קודם כל כל הכבוד שהוא לקח כסף קואליציוני ושם על העניין הזה

שלום בן משה: מטרה ראויה ביותר

דוד ביטן: כולם שמים את זה למטרות של פריימריז וכל מיני קשקושים, הוא שם את זה על מטרה ראויה

דוד ביטן:  זה מה שמראה שכסף קואליציוני לא תמיד הוא לא כסף טוב

דוד ביטן:  הוא כסף טוב, לפעמים אין ברירה

יעקב מזרחי: אז, אדוני היושב ראש, בימים אלה אנחנו מסכמים מפקד נוסף שעשינו השנה, נבדקו בו 1,680 בתי ספר, אנחנו נסיים בשבוע-שבועיים הקרובים את הסיכום שלנו, נפיץ אותו

דוד ביטן: מה יש בסקר הזה? מה צריכים לעשות כדי לסדר את העניין? כמה בתי ספר יש?      

בועז טופורובסקי: אם יש ליקויים קלים, חמורים

שרון אושמי: יסודיים יש כ-3,500

אופיר דנינו: אני אתן לך דוגמה אצלנו

אופיר דנינו:  עשינו את הסקר הזה והסקר הזה מחייב תקציבים והתקציבים האלה לא קיימים והעירייה לא תיתן לי את התקציבים האלה

דוד ביטן: ברור, ברור

דוד ביטן:  א', העירייה יכולה לתת

אופיר דנינו: לא, היא לא נותנת

קריאה: אופיר, איזה תקציבים?      

אופיר דנינו: לעשות מעגלי תנועה שקרובים לבתי ספר, במפרים, דברים שאתם לא שמים כסף על זה

אופיר דנינו:  אין כסף לרשות לעשות את זה

דוד ביטן: למה אין כסף?      

אופיר דנינו: כי אין כסף, הם נותנים סכום נמוך, הם נותנים לצביעה, הם לא נותנים לתשתיות

דוד ביטן: לא, לא כל דבר צריכים לקבל כסף

דוד ביטן:  יש היטלי השבחה שהם כלליים, הם לא ספציפיים לנושא מסוים ואת הכסף הזה רשות מקומית מחלקת איך שהיא רוצה

דוד ביטן:  מזה היא יכולה לתת

אופיר דנינו: מזה היא לא נותנת

דוד ביטן: אז אפשר לחייב אותה

אופיר דנינו: אתה לא יכול לחייב אותה, איך תחייב אותה?      

דוד ביטן: תאמין לי שאפשר

דוד ביטן:  אתה רוצה לראות? אני אראה לך שזה אפשרי

מקס אבירם: הסקר עצמו לא דורש כסף, אנחנו עושים את זה במשותף

אופיר דנינו: הסקר הוא מעולה, אבל הביצוע של הדברים האלה בשטח

דוד ביטן: מה שצריך כסף זה על הביצוע

דוד ביטן:  סקר צריך לעשות על כל המקומות, לא רק על 1,000

יעקב מזרחי: עושות הרשויות המקומיות, בחודשיים האלה כולם עושים סקרים בכל בתי הספר

שרון אושמי: צריך מישהו מקצועי שיאכוף - - -     

דוד ביטן: אני רוצה את המשטרה

דוד ביטן:  גנבתם את הכסף, את החמישה מיליון, גנבתם אותם?      

ששון קהיל: קודם כל אני מאגף המבצעים, לא מאגף התנועה

ששון קהיל:  אגף התנועה היה בדיון ביום חמישי ואני יכול לדבר על דברים שקשורים אליי

דוד ביטן: מה ההבדל בין מבצעים לתנועה במקרה הזה?      

ששון קהיל: אגף המבצעים מתעסק במבצעים ובאירועים אחרים

דוד ביטן: אז למה שלחו אותך?      

ששון קהיל: היה צריך להיות פה עוד נציג

ששון קהיל:  אני המש"ק שלו

ששון קהיל:  איך הוא אמר? המש"קים עושים, אז אני המש"ק

ששון קהיל:  אני לצורך העניין באגף המבצעים אחראי על כל המש"קים, אותם השוטרים הקהילתיים ואני יכול לייצג אותם

דוד ביטן: אז איפה הכסף?      

ששון קהיל: אני בינתיים התכתבתי עם אגף התנועה, עם החברים שלי שם, והם אומרים שהם לא מקבלים שקל בכלל, לא עובר אליהם שום דבר, אבל ניתן לאגף התנועה לתת מענה מסודר והם ישלחו לוועדה, אני אעלה אליהם את זה

דוד ביטן: הם מקבלים או לא מקבלים את התקציב?      

ששון קהיל: הם אומרים שהם לא מקבלים כלום

יעקב מזרחי: אני רוצה לענות

יעקב מזרחי:  הרשות הלאומית תקצבה את הנושא

יעקב מזרחי:  היו באגף התנועה או במשטרת התנועה כ-30 שוטרות זה"ב שזה היה תפקידן, הן היו מגיעות בבוקר לבית הספר, לכיתות ה', מעבירות להם את ההכשרה

דוד ביטן: מה זה 30? יש אלפי בתי ספר

יעקב מזרחי: אוקיי, עם זה היו עושים את כל בתי הספר

יעקב מזרחי:  בזמנו, כשהיה תהליך של העברת תקציבים מהרלב"ד לגופים המבצעים עצמם הועברו התקציבים למשטרה, בהתחלה הועברו התקציבים הגדולים יותר, חמישה המיליון עדיין נשאר ברלב"ד ובהמשך ביקשו לקבל גם את ה - - -     

ששון קהיל: אז עכשיו מבינים שלא גנבנו, קודם כל

דוד ביטן: קודם כל אני צחקתי, אל תיקח ללב

יעקב מזרחי: ואז המשטרה ביקשה לקבל גם את התקציב הזה והיא אכן קיבלה חמישה מיליון שקל שכל שנה היו מעבירים לה

דוד ביטן: עדיין אתה מעביר לו את זה?      

יעקב מזרחי: לא, זה עבר לבסיס התקציב שלה

דוד ביטן: נו, אז באמת

דוד ביטן:  צריך כל שנה להעביר להם את הכסף הייעודי, בבסיס התקציב זה בורח

בועז טופורובסקי: צריך להיות כסף צבוע ייעודי, לא לבסיס התקציב

דוד ביטן: ברור, הוא משתמש בו למה שהוא רוצה

יעקב מזרחי: זה מה שקרה פה, מה שעשתה המשטרה, היא קיצצה את התקנים של שוטרות זה"ב, היא החליטה לעשות בזה דברים אחרים

יעקב מזרחי:  היא נתנה לזה פתרון, הפתרון שניתן זה להכשיר את השוטרים הקהילתיים שהם יעשו את הפעילות של שוטרות זה"ב, אלא שהשוטרים הקהילתיים לא פנויים לזה

יעקב מזרחי:  אני הייתי בכפר יונה לפני שבועיים, דיבר איתי מנהל המטה ופנה אליי גם מנכ"ל היישוב ואמר לי שמפקד התחנה נתן הנחיה לשוטר להפסיק את ההדרכות וזה מה שקורה בפועל

בועז טופורובסקי: משמרות הזה"ב בקריסה

יעקב מזרחי: אנחנו נמצאים היום לפני פתיחת שנת הלימודים כאשר 40% מהמשמרות לא עברו את ההכשרות שנדרשות

דוד ביטן: בועז, קח את ההמשך של העניין לוועדת המשנה

דוד ביטן:  מה שאנחנו כן נעשה זה פגישה אצלנו, לא פה, עם האוצר, עם המשטרה והרלב"ד וגם החינוך וגם המרכז לשלטון מקומי

דוד ביטן:  אנחנו רוצים, אחת, סקר ארצי, מה צריך לעשות ומה העלויות של כל דבר

דוד ביטן:  שתיים, תעשו לנו הערכה תקציבית, מה צריך לתת על מנת שהנושא הזה ירוץ כמו שצריך

דוד ביטן:  זה מה שאני מבקש מהרלב"ד, או החינוך, לא יודע, מי שאתם רוצים

דוד ביטן:      דבר נוסף, איך אנחנו מעבירים את התקציב הזה לעמותה שזה עיסוקה, שזה הרצון שלהם והם עושים את זה

דוד ביטן:  אם צריך קול קורא נעשה, אבל לדעתי לא מחויב המציאות קול קורא פה, יכול להיות שתצטרכו להתייעץ על זה עם משרד המשפטים

דוד ביטן:  אין טעם עכשיו לבוא, שכל אחד יגיש, יהיה פתאום תקציב 20 מיליון שקל אז כל אחד יגיש לנו הצעה

דוד ביטן:  יש מי שמטפל בזה כבר וצריך לאפשר לו את הטיפול

דוד ביטן:       אני לא חושב שאפשר לעשות את זה בלי תקציב ייעודי מינימלי, שזה יתניע את התהליך

דוד ביטן:  אין דרך אחרת

דוד ביטן:  אני זוכר כשאני הייתי ילד גם אני עמדתי, אני לא יודע אם עם ההורים, מי שעומד זה הילדים שעומדים במשמרות הזה"ב

שלום בן משה: מה שאמרת זה משמרות זה"ב

דוד ביטן: אנחנו מדברים גם על משמרות זה"ב עכשיו

דוד ביטן:  דנו על שני הנושאים

עידית חנוכה: המשטרה לא אמרה לך מה הם עושים, הוא רק אמר מה להם הוא לא עושה

דוד ביטן: המשטרה, היא תגיד את זה בוועדה, יש ועדה מיוחדת לעניין הזה, אנחנו לא צריכים להיכנס לתוך זה, הבנו שהוא לא גנב את הכסף, זה כבר הבנו

דוד ביטן:  יצאת זכאי, נגמר הסיפור

דוד ביטן:  ברגע שזה בבסיס התקציב זה הולך באופן כללי

דוד ביטן:  למה אני רוצה פגישה עם האוצר? לא יילך לבסיס התקציב, נגמר הסיפור הזה, זה יהיה כסף ייעודי, כמה שנחליט יהיה ייעודי למטרות האלה

דוד ביטן:  אני מאמין שראש אגף המבצעים לא נגד העניין הזה

ששון קהיל: ברור שלא

דוד ביטן: הוא רוצה גם כן שהתקציב יילך לדבר הזה ולא למשהו אחר

ליעד קייקוב: אדוני יושב הראש, מדובר על שני פרויקטים מאוד מאוד חשובים וכדי להוציא אותם לפועל וכדי שהם באמת יראו תוצאות חשוב להתמקד גם בעוד כמה נושאים שקשורים לבטיחות

דוד ביטן: אנחנו לא יכולים להתעסק עכשיו בכל הנושאים

ליעד קייקוב: חשוב לדעת, ב-40% מבתי הספר לפי הסקר שלנו אין בכלל מפרץ בטיחות

דוד ביטן: למה אמרתי שצריך סקר ארצי ולראות איך מטפלים בזה?      

קריאה: לא תמיד צריך מפרץ

דוד ביטן: אני לא מאמין שראשי הערים, זה לא כסף גדול, עיריית נתניה, לעשות את העבודות האלה וקשה לי להאמין – עזוב את הערים הסוציואקונומי נמוך, אבל ברוב הערים הגדולות אין שום בעיה שישקיעו כמה מיליונים בעניין הזה

דוד ביטן:  אני לא חושב שביבס וכל ראשי הערים הגדולות והבינוניות יגידו לי לא בעניין הזה

דוד ביטן:  הם צריכים גם לדאוג לילדים שלהם, שגדלים אצלם, זה חלק מהאחריות שלהם כלפי ההורים, אז אני לא מאמין

דוד ביטן:  לכן אני חושב שאנחנו כן נצליח לטפל בזה

דוד ביטן:  בועז, אתה תיקח על עצמך את הדבר הזה, אני אעזור לך רק

בועז טופורובסקי: מעולה

דוד ביטן: וזה לא אומר שאנחנו לא בעד לטפל בכל הבעיות של הבטיחות, אבל במקרה נושא לדיון זה לא עכשיו, אם אנחנו נתפרס אז אנחנו לא נטפל בנושא הזה, את יודעת

דוד ביטן:       ואני רוצה שהעמותה הזאת שתביא לנו את הנתונים, מאיפה היא לקחה את ה-6,000 נפגעים בחמש השנים האחרונות

דוד בן נון: אני אדבר עם ארגון 'בטרם' ואנסה לקבל את הנתונים

דוד ביטן: תשלח את זה לבועז או לוועדה

דוד בן נון: בסדר

דוד בן נון:  לגבי משמרות זה"ב אני רוצה להדגיש, המשטרה בזמנו העסיקה 51 תקנים בהדרכות של משמרות זה"ב, היום על פי הנתונים של יוני נגר, מי שאחראי על התחום הזה במשטרה, יש רק 11 תקנים

דוד בן נון:  כך שכל הסיפורים של זה יעשה וההוא יעשה, משמרות הזה"ב זה משהו מקצועי שצריכים לעשות את זה על ידי אנשי מקצוע ולתת תשובה לכל אותם מקומות, לא רק בתי הספר עושים את זה, אבל אותם בתי ספר שצריכים את זה, בעיקר במרכזי הערים, חייבים לקבל הדרכה מסודרת, מקצועית, עם הצהרה אחר כך של המשטרה שמציבה את התלמידים איפה שהם כן צריכים להיות

דוד בן נון:  בלי הטיפול בצורה מקצועית ימשיכו להעביר את זה מאחד לשני

ששון קהיל: אני מתחבר לכל מה שהאדון אומר וכל החברים פה, זו משימה של שליחות באמת

ששון קהיל:  אני לא מסתכל מהחור של הגרוש, גם אם היו מפעילים את כל התקנים האלה, זה טיפה בים

ששון קהיל:  אומרים מש"קים עושים זה לא מעבירים מאחד לאחד

ששון קהיל:  יש 700 מש"קים במדינת ישראל, אני נתתי להם הנחיה, כולם עושים משמרות זה"ב והדרכות, אז במקום 50 יש לך 700 שעושים היום ואנחנו לא מסתכלים - - -     

דוד בן נון: סליחה, הם לא יכולים לעשות את העבודה הזאת, זה לא המקצוע שלהם

ששון קהיל: אז ה-700 האלה קודם כל עוברים הדרכה באגף התנועה, אתה לא מכיר אולי, כולם עוברים הדרכה באגף התנועה להיות מדריכים

ששון קהיל:  מעבר ל-700 המש"קים האלה עושים את זה גם חוקרי נוער ועוד שוטרים בתחנה

בועז טופורובסקי: אז איך משרד החינוך מתריע שזה לא קורה?      

ששון קהיל: חשוב לי שתבינו, אנחנו לא מסתכלים בהקשר הזה מהחור של הגרוש, אנחנו קודם כל - - -     

בועז טופורובסקי: אבל זה לא קורה

בועז טופורובסקי:  המשימה לא מבוצעת, אז זה עוד יותר גרוע

בועז טופורובסקי:  אם הבעיה היא לא כסף ויש לך אין סוף שוטרים אז המשימה לא מבוצעת וזו בעיה מאוד רצינית

ששון קהיל: את מי שאנחנו יכולים אנחנו שולחים

בועז טופורובסקי: מה זאת אומרת את מי שאתם יכולים? 40% מבתי הספר זה אומר ש-60% לא עושים

בועז טופורובסקי:  אין מישהו, דרך אגב גם במשטרה, שלא אומר שמשמרות הזה"ב הם בקריסה

בועז טופורובסקי:  זו פעם ראשונה שאני שומע את זה, גם ראש האגף שלך מבין את זה טוב מאוד, אז אני לא יודע מאיפה אתה מביא את זה, משמרות הזה"ב בקריסה, אני אומר לך את זה כנתון

ששון קהיל: אני עדיין אומר שזה טיפה בים

בועז טופורובסקי: יש משרד חינוך, רלב"ד שאומרים לך שזה בקריסה, אחרי המעבר למש"קים, לא לפני

בועז טופורובסקי:  הקריסה התחילה מהמעבר למש"קים

דוד בן נון: המש"קים בעצמם אומרים לי שהם לא מסוגלים

בועז טופורובסקי: אני מכיר מש"קים שאומרים שזו עבודה בעיניים, שהם לא עושים את זה, שיש להם בלי סוף משימות, שאם יש להם זמן הם עושים איזה משהו חפיף

בועז טופורובסקי:  אני לא יכול להגיד לך, אבל אני מכיר אותם, הם חברים שלי, אנשים שאני מכיר

דוד ביטן: אנחנו נעשה ישיבת המשך ובלי קשר נעשה את הישיבה - - -     

ששון קהיל: שיבוא נציג אגף התנועה

דוד ביטן: הישיבה המצומצמת לא תהיה פה, היא תהיה בחדר שלי או של בועז, אבל אנחנו נעשה עוד ישיבה אחרי שנעבוד על הנתונים

דוד ביטן:  נעזור לכם לקבל את התקציבים שאתם צריכים

דוד ביטן:  תודה רבה